Avanna

gvövdisb

## Historia

### Maailman synty

Alussa oli vain pimeys. Silloin heräsi valoista kirkkain, tähti, kaikkiäiti, joka kantaa nimeä Nyrena-Atix. Yksinäisyydessään hän löysi pienet, tuikkivat olennnot, udalet, jotka pitivät hänelle seuraa tyhjyydessä. Näistä olennoista hän teki kirkkaita tähtiä antamaan valoa.

Syvemmällä tyhjyydessä muodostui kuitenkin toinen, pimeä ja kylmä valo, kaikkiäidin veli, Azdall. Azdall mielikäyttää valtaansa luodakseen omaa synkkää ja korruptoitunutta mieltään heijastavia planeettoja. Ja niin planeettoja, kylmiä ja kuolleita, alkoi ilmestyä täyttäen tyhjyyttä yksi kerrallaan, syöden kaikkiäidin luomien tähtien ja itse kaikkiäidin valoa.

Lämminsydämisenä ja hyväntahtoisena Nyrena-Atix ei kestänyt katsoa rakkaiden tähtiensä himmenevän. Hän alkoi tehdä pieniä asioita auttaakseen veljensä luomia planeettoja, tuoden aina enemmän valo edessään oleville maailmoille. Azdall kuitenkin huomasi, mitä hänen siskonsa oli tehnyt. Hän täyttyi vihasta ja katkeruudesta.

Azdall kääntyi siskoaan vastaan. Hänen suunnitelmansa oli olla tätä ovelampi. Niinpä hän odotti. Hän odotti planeetoille puhkeavan elämää. Sillä välin hän vetäytyi piiloon sisareltaan ja loi uuden, synkän planeetan, jolle hän istutti pahuuden siemeniä, joista kasvoi pimeitä olentoja. Demonit ja monenlaiset pahat henget olivat syntyneet.

Nyrena-Atix oli epäileväinen veljensä kadottua ja pysyi varuillaan. Hän jatkoi planeettojen hoitamista, ja ne alkoivat karistaa Azdallin jättämää pimeyttä. Pimeyden alettua väistyä, Nyrena-Atix loi meriä. Meret levisivät joiksi, jotka synnyttivät järviä. Yksi planeetoista erottui joukosta. Sen pölyinen maa alkoi herätä eloon. Pienet ruohonkorret kurkottivat ylös taivasta ja sen valoa kohti. Korsia seurasivat kukat, pensaan, ja lopulta puut. Kolmelle puista Nyrena-Atix antoi tehtävän: niiden tuli suojata ympäristöään pimeydeltä ja vartioida planeetan suurimpia salaisuuksia.

Nyrena-Atix päätti luoda olennon, heijastuksen itsestään. Hän loi ensimmäisen lohikäärmeen, Viriksen. Koska Nyrena-Atix oli ollut läheinen yksinäisyyden kanssa, loi hän Viriksen seuraksi toisen lohikäärmeen, Ronramin.

Lohikäärmeet rakastuivat toisiinsa. Ajan saatossa he synnyttivät kymmenen poikasta, jotka myöhemmin tunnettiin vanhempiensa tavoin lohikäärmejumalina. Poikaset olivat Udam Suojelija, Jeidris Iäinen, Inoit Totinen, Aphy Etevä, Netoa Mielipuoli, Menyro Jalomieli, Orus Hurja, Xynet Voitokas, Chyzzi Lempeä ja Rago Hävittäjä.

Azdall piti Ronramia helppona kohteena suunnitelmansa toteuttamiseksi. Hän istutti Ronramiin heijastuksen omasta pimeästä, kieroutuneesta mielestään. Ronram alkoi kääntyä Virista vastaan. Se tuli pakkomielteiseksi oman pimeän valtakuntansa luomisesta asuttamalleen planeetalle. Se ei kuitenkaan kiirehtinyt, vaan odotti. Vähitellen se sai ohjattua kolme poikasistaan vastustamaan kaikkea, mitä niiden äiti edusti. Tämä kaikki tapahtui aivan Viriksen nenän alla.

Vuodet muuttuivat vuosisadoiksi. Planeetta oli nyt saanut kaksi kuuta, Klean ja Ciasin. Lohikäärmeitä oli ilmestynyt lisää, ja lohikäärmesuvut saivat alkunsa.

Tähtivalosta syntyivät haltiat vartioimaan puita, jotka pitivät sisällään elämän salaisuudet. Meren olennot syntyivät syvälle kylmiin ja näennäisen elottomiin vesiin. Näistä olennoista kehittyivät kaikki olennot, joita vedenväeksi kutsutaan. Vuoria asuttamaan Nyrena-Atix loi kääpiöt. Reptiliaanit, lohikäärmeiden läheiset sukulaiset syntyivät muiden matelijoiden mukana. Eläimiä ja olentoja ilmestyi maailman jokaiseen kolkkaan.

Azdall palasi. Hän lähestyi sisartaan anteeksiantoa anellen, pahoitellen luomaansa valoakin painavampaa pimeyttä. Nyrena-Atix oli anteeksiantava. Hän todella uskoi veljensä vilpittömyyteen. Anteeksipyyntönä Azdall antoi sisarelleen lahjan. Hän antoi kaikkiäidin rakkaalle planeetalle uuden olennon, ihmisen. He vaikuttivat pitävän sisällään vain hyvyyttä, ja Nyrena-Atix oli lahjastaan kiitollinen.

Azdall oli kuitenkin pettänyt hänet. Hän oli istuttanut ihmisiin pahuuden siemenen. Tuo pahuus heräisi Ronramin läsnäollessa ja sen kutsusta. Se antoi heille ahneuden. Ahneus ajoi heidät jahtaamaan rikkauksia, pyrkimään päihittämään kaikki muut, janoamaan paremmuutta ja valtaa. Kaikista voimakkaimmat pahuuden siemenet antoivat kantajalleen yhteyden demoneihin ja muihin pimeyden olentoihin. Näistä ihmisistä tuli noitia. Heistä, jotka pitivät sisällään suuria voimia, ja jotka kykenivät ohittamaan sisällään olevan pahuuden siemenen, tuli velhoja. Sekä noidat että velhot olivat harvinaisia, mutta sitäkin voimakkaampia.

### Taivaiden sota

Pahuuden saatua itää ihmisissä tarpeeksi pitkään, syntyi Tranio Vala, mies, joka Azdallin tavoin janosi valtaa. Nyrena-Atixin huomattua ihmisten keskuudessa leviävän kaunan ja epäilyksen, tajusi hän tulleensa huijatuksi. Hän oli suunniltaan ja yritti häätää veljensä kauas rakkaan planeettansa luota. Azdall ei kuitenkaan perääntynyt vaan päätti hyökätä. Apunaan hän käytti luomiaan pimeän olentoja, joista osan hän onnistui laskemaan maahan. Nyrena-Atixilla ei ollut muuta vaihtoehtoa kuin luoda itselleen sotureita. Kirkkaimmista tähdistä, jotka olivat udaleista peräisin, tuli jumalia, jotka seisoivat luojansa rinnalla Azdallin ja tämän joukkojen pyrkiessä tuhoamaan Nyrena-Atixin ja kaiken tälle rakkaan.

Jumalista voimakkaimmat jokainen Avannan asukas tuntee nimeltä, ja osa on kirjojen ulkopuolella unohdettu. Jokainen heistä oli silti suuressa roolissa Azdallin voittamisessa.

Azdallin ja tämän joukkojen peräännyttyä Nyrena-Atix teki kaikkensa kitkeäkseen veljensä jälkeensä jättämän pahuuden planeetaltaan. Osa siitä oli kuitenkin niin syvällä, ettei sitä saisi kukaan tai mikään vietyä pois. Nyrena-Atix päätti luoda ajan. Se söisi korruptoituneimmat kaikkein nopeiten, ihmisten kuollen näin lajeista nuorimpina. Yhden jumalistaan, Otarrin (joka myöhemmin tunnettiin kirottuna prinssinä), hän nimitti vartioimaan kuolemaa, joka keräisi sielut turvallisesti talteen.

## Maantiede

Avanna jaetaan kahteenkymmeneenneljään asutettuun valtioon, joista kolme on saarivaltioita. Lisäksi siihen kuuluvat Lohikäärmeiden saari sekä kuolleiden viimeinen koti Azzux.

## Valtiot

### Ihmisten kuningaskunnat

* Auberbonne
* Blighmoore
* Charton
* Darean
* Ebongrove
* Freyspire
* Hazelmond
* Hoton
* Ibrolum
* Oakenfield
* Quotis
* Roosengein
* Rosegarde
* Slaeterra
* Stairid
* Verus
* Wolis

### Kääpiöiden kuningaskunnat

* Hurdarum
* Kur Garum
* Manolur
* Miggan
* Norn Boldor

### Haltioiden kuningaskunnat

* Melarue
* Nylanor
* Omnluna